safouaneb/arywiki huggingface dataset:
حوض شام

حوض الشام هو الطرف الشرقي من لبحر دّخلاني، و هاد لحوض جايب سميتو من بلاد الشام. حوض الشام حاده من الشمال و من الشرق، السواحل دياول الشرق الوسطاني (تركيا، سوريا، لبنان، اسراييل) و من الغرب دزاير بحر ايجة (قبرص… ) و من الجنوب ساحل افريقيا (مصر، شوية من ليبيا) تاريخ. حوض الشام كان و باقي منطقة ديال التجارة البحرية من يام زمان، و قدرو يستافدو منه الفينيقيين و المصريين و الروم فالزمان القديم، حيت فيه شلا خيرات و حيت السفر فيه ساهل. فالعصور الوسطانية، الافرنج (الصليبيين) ماستعملوش البحر بزاف، لحقاش فضلو يمشيو فالطرقان دياول الارض.
محمد جبرون

محمد جبرون، خلاق ف 3 غشت 1971 ف تاونات، لمغريب. كاتيب و مؤرّخ مغريبي تخصّص ف جوج مواضيع اساسية: تطور لفكر سّياسي د لحركات لاسلامية و تّاريخ د لمغريب و لاندلس من لبدية ديال لفترة لاسلامية. من اهم لكتوبا ديالو "تاريخ المغرب الاقصى من الفتح الاسلامي الى الاحتلال" و "مفهوم الدولة الاسلامية". هو من لمؤسسين ديال حيزب لعدالة و تّنمية ف 1996 و كان من لمنظّرين لكبار ديالو، قبل ما يستاقل منّو ف 2017. حياتو. محمد جبرون ولد تاونات و هو دكتور ف تّاريخ من جامعة عبد المالك السعدي. حاليا خدّام اوستاد جاميعي ف لمركز لجهوي لمهن التربية و التكوين د طنجة. جبرون تّوج ب "الجائزة العربية للعلوم الاجتماعية والانسانية" ف 2012 و "جائزة المغرب للكتاب" ف 2016 على كتابو "نشاة الفكر السياسي الاسلامي وتطوره". جبرون دخل مع لحركات لاسلامية ف لّخر د تّمانينات و كان من اعضاء حركة تّوحيد و لايصلاح ف طنجة لّي دخل ليها ف 1992. كان لمؤسسين د حيزب لعدالة و تّنمية ف 1996 و كان من اهمّ لاعضاء لاكاديميين د لحيزب. ف 2017 ديميسيونا من لعدالة و تّنمية و كانت بريّة لستيقالة ديالو لقات صدى كبير ف صّحافة لمغريبية ف وقتها. ف 2019 صدر سلسلة على تاريخ لمغريب موجّهة ل دّراري صّغار من 10 د لاجزاء. ف نفس لعام خرّج كتابو "تاريخ المغرب الاقصى: من الفتح الاسلامي الى الاحتلال" و لّي كايقدّم فيه لعوامل لقتيصادية و تّقافية لّي ساهمات ف تشكيل لكيان سّياسي د لمغريب و دّور لكبير و لحاسم ديال لاسلام ف تّشكيل ديال لمغريب لاقصى سياسيا و حضاريا.
القضية الفلسطينية

القضية الفلسطينية تيتقصد بهاد لمصطلح المُشكل السياسي و التاريخي و لانساني ديال فلسطين لي بدا فعام 1897، بضبط ف لمؤتمر الصهيوني اللول و باقي حتا لدابا، و تتعتابر هد لقضية طرف مهم بزاف فالصراع لعربي لاسرائيلي، و ݣاع داكشي لي تسبب فيه من مشاكل و لحروب ف الشرق لاوسط. السبب الرئيسي لي بدا بيه هاد الصداع هو لحاراكة الصهيونية لي عطات لهجرة ديال ليهود ل فلسطين، والسكنة فيها، زيد عليها لمعاونة ديال دول كبيرة ف لعالم بحال لمملكة لمتحدة و الطاليان ل ليهود باش يݣلسو ف فليسطين ويبنيو دولة جديدة خاصا بيهوم.
راضي بن عبدسلام

راضي بن عبدسلام ولا عبد السلام الرّاضي (خلاق ف ظهر سّوق، اقليم تاونات ف 28 فبراير 1929 - توفّا ف 4 اكتوبر 2000 ف فاس) جرّاي مغريبي كان متخصّص ف لمسافات نصف طّويلة (ضّومي فون). هو اول مغريبي دّا ميدالية ف لالعاب لاولمپية (روما - 1960). حياتو. الراضي ف يّامات لحيماية كان خدّام ف لجيش لفرانصاوي، لّي تطوع فيه ف 1950، و تمّا فين بانت لميولات رّياضية ديالو ب حيت كان كان كايقدر يجري مسافات طويلة بزّاف. الراضي كان يمكنليه يلعب ب الراية د فرانسا ولا بلجيكا ف لالعاب لاولمپية د 1956 ف ميلبورن - ؤسطراليا، غير هو ختار يلعب ب تّوني د المغريب. الراضي شارك ف لالعاب لاولمپية د روما ف 1960 و كان دّا ميدالية فضّية ف لماراطون. لّي كان دّا دّهبية هو جّراي لاسطوري لايتيوپي ابيبي بيكيلا. ف فرانسا كانت صّحافة رياضية كاتلقبو ب "رّياضي مول 5 كيلو د لميداليات" ب سباب لالقاب لكتيرة ديالو. ف 1960 كان فاز ب بطولة العالم د العدو الريفي ف ݣلاسݣو، سكوتلاندا. الراضي كان بقا شادّ اغلبية لارقام لقياسية لمغريبية ديال دومي فون و لمسافات طّويلة ( لعشرالاف متر و لماراطون) تّال فاش حطّموهوم ف تّمانينات لجيل د سعيد عويطة، خالد السكاح، براهيم بوطيب و من بعد منهوم صلاح حيسّو و لخوت بولامي (براهيم ؤ خالد). الراضي قاسا بزّاف ف حياتو و مانفعو ب والو لانجاز ديالو. من بعد ما حبسات لانتريت ديالو لّي كانت كاتجيه من عند لعسكر د فرانسا (1300 درهم ف تلت شهور)، خدم ف الانعاش الوطني ب صالير ديال 900 درهم ف الشهر، و خدّموه شاوش ف الولاية ديال فاس (مكلف ب التّوجاد د اتاي). لفقر و تّنحسيرة لمادّية رغموه باش يبيع لميدالية لفضّية ديالو. خدم تا عساس د طوموبيلات ف واحد لفترة. ف لّخر د حياتو قدر لوالي ديال فاس محمد الظريف يضبر ليه ف ݣريمة ديال طاكسي صغير. سالا حياتو عايش كتيئاب ل مدة طويلة و عانى من لكونسير. مات ب سّدان د شرايين د لقلب و هو عندو 71 عام.
بحر طرنة

بحر طرنة، ولا البحر التيراني (بالطاليانية:"Mar Tirreno"، ب لفرانساوية: "Mer Tyrrhénienne"، بالساردينية "Mare Tirrenu"، ب لقرشيقية "Mari Tirrenu"، بالصقلية "Mari Tirrenu"، بالنابلية "Mare Tirreno")، هو طرف من البحر البيض. و جات سميتو من الشعب التيراني، اللي هو واحد من الشعوب القدام دياول شبه الجزيرة الطاليانية. جزاير. من الجزاير اللي كاينة فبحر طرنة:
ضمير أبلة حكمت

ضمير ابلة حكمت مسلسل درامي ميصري تّنتج ف عام 1991. لمسلسل نتجو تّلفيزيون لميصري و كتب سّيناريو و لحوار ديالو اسامة انور عكاشة و دارت لاخراج ديالو انعام محمد علي. هاد لمسلسل هو اول مسلسل متّلاتو لممتلة لمصرية فاتن حمامة و كان دار لموسيقا ديالو لموسيقار عمر خيرت. لمسلسل زيادة على فاتن حمامة متّلو فيه احمد مظهر، جميل راتب، عبلة كامل، صلاح قابيل، ابراهيم يسري و ممتلين خرين. لقصّة د لمسلسل. لمسلسل كايعاود لقيصّة د مديرة د مدرسة د لبنات (ابلة حكمت هاشم، لّي متّلاتها فاتن حمامة) لّي قدرات تحقّق معجيزة فاش ردّات لمدرسة ديالها ميتال ل لمداريس د ميصر. هاد لقضية غادي تجرّ عليها بزّاف د لمشاكيل من عند نّاس لّي حاسدينها ولا ماشي ف مصلاحتهوم يتحسّن تّعليم (مّالين شكارة، لاساتيدة لّي كايزيدو سّوايع… ).
مطار أݣادير الدولي

مطار اݣادير الدولي اولا مطار اݣادير لمسيرة (IATA:AGA، ICAO:GMAD) هو مطار كاين فمدينة اݣادير لمغريبية وكايسيرڤي جهة سوس ماسة. كيبعد لمطار على الصونطرڤيل ديال اݣادير بـ20 كيلوميتر، وقريب من لوطوروت ديال اݣادير - تارودانت. هو كيتعتابر هو تالت اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعام 1991 وكايقدر يهز 3 دلملاين ديال لمسافرين. لاحصائيات. لحركة ديال لمسافرين: الشحن لجوي:
مطار محمد الخامس الدولي

مطار محمد الخامس الدولي اولا مطار الدار لبيضا الدولي (IATA:CMN، ICAO:GMMN ) هو مطار كاين فمدينة الدار البيضاء لمغريبية وكايسيرڤي جهة الدار البيضاء سطات. كيبعد لمطار على الصونطرڤيل ديال الدار البيضاء بـ31 كيلوميتر، وقريب من لوطوروت ديال الرباط-كازا وكازا-اݣادير. كيتعتابر اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1943 وبناوه لميريكان وكايقدر يهز 14 دلملاين ديال لمسافرين. التجهيزات. لمطار فيه 3 ديال لمحطات لجوية. اللولة فيها 76. 000m² وپاركينݣ فيه 2. 075 بلاصة ديال الطوموبيلات. فـ2019 دار لماليك محمد السادس تحديث للمحطة ودابا ولات كاتهز 14 مليون ديال لمسافرين فلعام عوض 7 دلملاين. هاد لمحطة فيها تكنولوجيا طالعة فالنيڤو كتخلي لمسافرين يسجلو لباݣاج ديالهوم لراسهوم. لمحطة التانية فيها 66. 000m² وپاركينݣ فيه 2. 000 بلاصة ديال الطوموبيلات. لمحطة التالتة فيها 4. 000m² وكاتهز 400. 000 مسافر، وهي خاصة بالرحلات ديال لحج ولعمرة. واخا لمطار مكايخدموش بيه لعسكر ولقوات لمسلحة لملكية، ولكن فيه مركز ديال لعمليات وبلاصة فيه كيهبطو ليكوپتيرات ديال لبحرية لملكية. وكيخدمو بيه الطيارات ديال لعسكر لي كاتهز لويزارا والشخصيات لمهمة.
مطار مراكش الدولي

مطار مراكش الدولي اولا مطار مراكش لمنارة (IATA:RAK، ICAO:GMMX) هو مطار كاين فمدينة مراكش لمغريبية وكايسيرڤي جهة مراكش اسفي. كيبعد لمطار على الصونطرڤيل ديال مراكش بـ9 دلكيلوميتر، وقريب من لوطوروت ديال الدارلبيضا - اݣادير. كيتعتابر تاني اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعهد ليستيعمار وتجدد بزاف دلمرات وكايقدر يهز 9 دلملاين دلمسافرين. التجهيزات. لمطار فيه 3 دلمحطات لجوية. اللولة تجددات عام 2008 والتانية خدمات من 2005. لمحطة لجوية التالتة عطا لينطيلاقة ديالها لملك محمد السادس فعام 2016 وتبنات بمليار و220 مليون درهم مغريبية فـ57. 000m². هاد لمحطة الجديدة فيها طبقة ارضية ديال لوصول، الطبقة اللولة ديال انزال الركاب والتالتة ديال الرواق ديال التجارة. لمطار فيه محطات ديال الطاكسي الصغير ديما خدامة وعندو خط ديال الطوبيس كايدي منو حتى لوسط لمدينة فنص ساعة تقريبا. لاحصائيات. لحركة دلمسافرين:
مجر لكبش

مجرّ لكبش ؤلا مجرّة لكبش (، ) هي لمجرّة لي فيها لمجموعة شّمسية ديالنا. سّمية ب لعربية "درب التبانة" كاتعني بلي لعرب شبّهو لمجرة ب تّبن لي كان كايطيح ليهم من لحوالا وكان كايبان لاتر ديالو ف لارض بحال ليدّين ديال لمجرة. اما سّمية النڭليزية "The Milky Way" فا جات من تّعبير ليوناني لقديم "Kikilod Galaxias" ولّي كايعني دوّارة د لحليب. كاتبان مجرّة لكبش من لارض بحال شي شريط حيت لهيكل ديالها داير بحال شي ديسك كايتشاف من الداخل. اول مرة شاف ݣاليليو ݣاليلي شّريط بلي راه نجوما كانت ف 1610. حتال لعشرينات لّولين ديال لقرن لي فات، كان كايسحاب ل اغلب لفلكيّين بلّي مجرّة لكبش فيها ݣاع نّجوما د لكون.
مطار فاس الدولي

مطار فاس الدولي اولا مطار فاس سايس (IATA: FEZ، ICAO:GMFF) هو مطار كاين فمدينة فاس لمغريبية وكايسيرڤي جهة فاس مكناس. كيبعد لمطار على الصونطرڤيل ديال فاس بـ 11 كيلوميتر، وقريب من لوطوروت ديال الرباط-وجدة. كيتعتابر رابع اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1960 فعهد محمد الخامس بلحضور ديال ملك الاردن الحسين بن طلال وكايقدر يهز 2. 500. 000 مسافر. التجهيزات. كتهز لمحطة لجوية اللولة 500. 000 مسافر فلعام ولوسع ديالها 5. 000m². وهاد لمحطة خاصة بالرحلات ديال الداخيل. لمحطة لجوية التانية كاتهز 2. 500. 000 مسافر فلعام فمساحة 28. 000m². هاد لمحطة فيها بزاف ديال التجهيزات التكنولوجية اللي متطورة بزاف، ولافاصاد ديالها اللي من الزاج كتضمن الضو ديال الشمش يضوي لمطار بالنهار. لمطار ديال فاس كايعكس الترات لمغريبي لاصيل بالديكورات ديالو ولمنحوتات ديال الزليج والݣبص. كاين خط ديال الطوبيس كايهز من لمطار حتى لمحطة ديال التران ديال فاس. هاد الريحلة كاتشد 40 دقيقة ديال لوقت. كاينين حتى طاكسيات صغار فلخرجة ديال لمطار. لاحصائيات. لحركة دلمسافرين:
هجمات 11 شتنبر ف ميريكان

هجومات 11 شتنبر ف ميريكان (غالبا ما كا تسمى 9/11) كانت سلسلة ديال ربعة د لهجمات لارهابية لمنسّقة لي دارتها لمنظمة لارهابية لاسلامية لقاعدة ضد ميريكان ف صّباح ديال تلات 11 شتنبر 2001. لهجوم تسبب ف 2977 د لاموات، كتر من 25000 جريح، واضرار صحية طويلة لامد عميقة، ب لاضافة ل علّ اقل 10$ مليار د لخسارة ف لبنية لتحتية ولممتلكات. 9/11 هو لهجوم لارهابي لوحيد لي كان اكتر دموية ف تّاريخ د لبشرية، ولحادثة لاكتر دموية ب نّسبة ل بومبية وضبّاط ديال تنفيد لقانون ف تّاريخ ديال ميريكان، ب 343 و 72 ماتو علا تّوالي.
محمد بن عرفة

محمد بن عرفة (خلاق ف 1886 ف فاس - توفا ف 17 يوليوز 1976 ف نيس، فرانسا) كان سلطان علوي د المغريب نصّباتو السلطات د لحيماية لفرانساوية ف 1953، من بعد ما كانت نفات محمد لخاميس برّا لمغريب (ل مداݣاسكار). كان بقا ف لحكم غير عاماين، تال 1955فاش رجع محمد الخاميس ل لعرش ديالو. حياتو. بن عرفة كان عضو ف لاسرة لعلوية: هو ولد مولاي عرفة لّي كان ولد السلطان محمد بن عبد الرحمان بن هشام. محمد بن عرفة كان عمّ السلاطن لخّوت عبد العزيز و عبد الحفيظ ويوسف. فاش شبكات بين الحركة الوطنية و لحيماية لفرانساوية، قرّرات فرانسا باش تنفي محمد لخاميس و تحيّدو من لحكم. بداو يقلّبو على شي واحد من لاسرة لعلوية باش يعوضو، لّي كان قتارح بن عرفة هو لباشا لݣلاوي ديال مراكش، و هاكدا ولّا بن عرفة سلطان ف 21 غشت 1953 و ف عمرو 67 عام. كان مرفوض من عند لحركة لوطنية و كانو لمغاربة كايكنّيو عليه "سلطان لفرانسيس". لعلما د الدّين كان جزء منّهوم بايعو و جزء كبير رفض و منّهوم شيخ الاسلام محمد بن العربي العلوي لّي كان خرّج فتوى كاتلزم باش يتّقتل السلطان الجديد. ف 11 شتنبر 1953، تعرّض ل محاولة د لغتيال كان نفّذها لمقاوم علال بن عبد الله (لّي تقتل ف لعملية). كانو من بعد محاولات خرين باش يقتلوه لمقاومين و لكن بن عرفة فلت منّهوم كاملين. لفترة د لحكم ديالو كان فيها لمغريب مروّن بزّاف ب سباب لعمليات لّي كانت لمقاومة و لحركة لوطنية كايديروهوم ضدّ لفرانساويين. هاد لمقاومة دفعات باش تبدا مفاوضات بين فرانسا و الحركة الوطنية لّي كان اول قرار فيها كان باش محمد لخاميس يرجع ل لعرش ديالو. هاكدا سالا لحكم د بن عرفة لّي خرّجاتو من بعد فرانسا ل طنجة (لّي كانت منطقة دولية) و من بعد مشا ل فرانسا ف لمدينة د نيس لّي بقا فيها تا مات ف 1976. كان بقا مدفون ف نيس تال وسط تّمانينات قبل ما يقبل لحسن التّاني باش التّراب ديالو يتحول ل لمغريب و يعاود يتّدفن ف فاس. لقبر ديالو ف فاس كاين ف الرّوضة د باب لمكينة لقديمة، و كان الدفن ديالو تدار حسّي مسّي و كان تكلّف بيه وزير الداخلية ف ديك لوقت ادريس البصري.
مطار طنجة الدولي

مطار طنجة الدولي اولا مطار طنجة بن بطوطة (IATA:TNG، ICAO:GMTT) هو مطار كاين فمدينة طنجة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال طنجة بـ15 كيلوميتر، وقريب من لوطوروت ديال طنجة -الرباط. كيتعتابر خامس اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 1. 250. 000 مسافر. التجهيزات. لمحطة لجوية ديال هاد لمطار شادة لوسع ديال 12. 000m² وكاتقدر تهز 1. 250. 000 مسافر فلعام. لبلاصة ديال لباݣاج فيها 529m². لمطار مجهز باحدت التيكنولوجيا باش لمسافرين يحسو براحتهم وهوما فلمطار. كاينة بلاصة خاصة ديال الطاكسيات ومميمكنش للطاكسي لعادي الصغير يركب من لمطار، ولكن امكن ليه يهبط تما. مكاينش شي خط ديال الطوبيس اللي غايدي من لمطار لوسط لمدينة. لاحصائيات. لحركة دلمسافرين:
مطار الرباط سلا الدولي

مطار الرباط سلا الدولي (IATA:RBA، ICAO:GMME) هو مطار كاين فمدينة سلا لمغريبية وكايسيرڤي جهة الرباط سلا القنيطرة. كيبعد لمطار على الصونطرڤيل ديال الرباط بـ8 كيلوميتر. كيتعتابر سادس اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 3. 500. 000 مسافر ومتوقع تزيد تالين 4 دلمليون. التجهيزات. لمحطة لجوية اللولة فيها 16. 000m²، والتانية فيها 3. 500m². فـ20 شهر 1، 2012 تفتحات لمحطة اللولة وعندها قدرة باش تهز 3. 500. 000 مسافر فلعام، يعني كتر من الضوبل ديال داكشي اللي كان فلمحطة لقديمة (اللي ديما كانت سميتها لمحطة لجوية 2). فلبلاصة لعمومية كاينين وكالات ديال لكري دالطوموبيلات، بنكات، ݣيشيات، كافي-بار بكيوسك صغير وخدمة ديال التيليفون ولفاكس. لبلاصة دلمغادرة فيها حتى هي كافي-بار ومحلات حرة، تيليفونات وبلايص ديال لكمي. لولوج للمطار كاين بالطاكسي اولا الطوبيس اولا بالطوموبيلة پريڤي، وكاينين حتى بلايص ديال لپاركينݣ. بالنسبة للپارتية ديال لعسكر فراها مجهزة مزيان وكايكونو فيها لقوات لمسلحة لملكية، حيتاش لمطار قريب للرباط لعاصمة ديال لمغريب. كاين مركز ديال لعمليات كبير خاص فيه لاسطول ديال طيارات جدارمية اللي كاتطفي لعافية، وفيه حتى ديپو كبير ديال الطيارات دلملك ولحوكومة.
مطار الناظور العروي الدولي

مطار الناظور العروي الدولي (IATA:NDR، ICAO:GMMW) هو مطار كاين فمدينة لعروي لمغريبية وكايسيرڤي جهة الشرق. كيبعد لمطار على الصونطرڤيل ديال الناظور بـ30 كيلوميتر، وقريب من الطريق لوطنية 2 و15 و19. كيتعتابر سابع اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. التجهيزات. لمطار ديال الناضور عندو محطة جوية وحدة ببزاف ديال بلايص الدخول ولخروج فالطابق السفلاني. ماكاينش نقل عمومي للمطار. كاين واحد لپاركينݣ كبير وبالطاريفة. كاينين طاكسيات كبار كايهزو واحد اولا مجموعة ديال لمسافرين وكايديو لمدون لكبار فجهة الشرق، ولكن ماكاينش طاكسي صغير حيتاش لمطار بعيد بزاف على شي مدينة اللي فيها هاد السيرڤيس. قرر لمكتب لوطني ديال لمطارات يرييب لمطار ديال الناضور ويعاود يبنيه ازيرو، حيتاش مكايناش ارض كافية فين يوسعوه. دابا كاينين حضائر مؤقتة ديال ليستيقبال. لمكتب ناوي ازيد لقدرة ديال لمطار باش يهز 2. 000. 000 مسافر فلعام، وغايتزادو فهاد لمشروع حتى لميساحات ديال لبپاركينݣ ديال الطيارات والطوموبيلات. لاحصائيات. لحركة دلمسافرين:
مطار وجدة أنݣاد الدولي

مطار وجدة انݣاد الدولي (IATA:OUD، ICAO:GMFO) هو مطار كاين فمدينة وجدة لمغريبية وكايسيرڤي جهة الشرق. كيبعد لمطار على الصونطرڤيل ديال وجدة بـ14 كيلوميتر، وقريب من لوطوروت ديال الرباط-وجدة. كيتعتابر ثامن اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 3. 200. 000 مسافر. التجهيزات. لمطار فيه جوج ديال لمحطات لجوية. لمحطة اللولة كاتقدر تهز 500. 000 مسافر فلعام، والتانية اللي تبنات فلعام د2010 كاتهز تالين 2. 700. 000 مسافر فلعام. لمساحة ديال هاد لمحطة لجوية واصلة 28. 000m². لمطار قريب من لوطوروت رقم 2 اللي كتربط مابين كازا و وجدة، وقريب بزاف من لحدود مابين لمغريب والجزائر. لاحصائيات. لحركة دلمسافرين:
مطار الداخلة الدولي

مطار الداخلة الدولي (IATA:VIL، ICAO:GMMH) هو مطار كاين فمدينة الداخلة لمغريبية وكايسيرڤي جهة الداخلة وادي الذهب. جا لمطار تقريبا حدا الصونطرڤيل ديال الداخلة. كيتعتابر تامن اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 300. 000 مسافر. التجهيزات. لمحطة لجوية ديال مطار الداخلة تحلات فعام 2010 وقادرة تهز تالين 310. 000 مسافر فلعام. لمطار داير بيه سور فيه 12، 5 كيلوميتر وشانطي دايرة بيه فيها نفس الطول. مساحة لمحطة لجوية لقديمة فيها 2. 600m². فيها مرفق تكنيك فيه 1. 000m² ولپاركينݣ كايهز 180 طوموبيلة، وفيه حتى مرافق جوية ولاتصال بالساتيليت. لمطار فيه جزء ديال لعسكر دايرين فيه الطيارات ديال جدارمية اللي كاتراقب لبحر والطيارات ديال لقوات لمسلحة لملكية اللي كاتشارجي لمونة ولعتاد ولعسكر اللي خدام فلقشلات ديال لجنوب. لاحصائيات. لحركة دلمسافرين:
مطار العيون الدولي

مطار العيون الدولي اولا مطار لعيون لحسن اللول (IATA:EUN، ICAO:GMML) هو مطار كاين فمدينة لعيون لمغريبية وكايسيرڤي جهة العيون الساقية الحمراء. كيبعد لمطار على الصونطرڤيل ديال لعيون بـ2 دلكيلوميتر، وقريب من الطريق لوطنية اللولة. كيتعتابر تاسع اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300. 000 مسافر. التجهيزات. فتاتحلت لخطوط لملكية لمغربية ولحد لمحطة جوية ديالها فلمطار، وزادت خطوط جوية من لعيون الى كلميم، مراكش، والسمارة، ووزادت الرحلات من كازا، اكادير، الداخلة ولاس بالماس، لجيهة العيون. زيادة على ليستيعمال لمدني لهاد لمطار، لقوات لمسلحة لملكية عندها واحد لاباز فهاد لبلاصة سميتها لاباز الرابعة، واللي فيها طيارات مقاتلة ديال لعسكر وطيارات ديال الشارجمون لعسكري ديال لمونة. لامم لمتحدة حتى هي كاتخدم بهاد لمطار باش تصيفت لمراقبين اللي مقابلين لوضع فالصحرا لمغريبية. لمطار فيه حتى طيارات ديال جدارمية اللي كتقابل لبحر وليكوبتيرات ديال وزارة الصحة اللي كاتدي لمرضى اللي حالتهم مستعجلة. لاحصائيات. لحركة دلمسافرين:
مطار ورزازات الدولي

مطار ورزازات الدولي (IATA: OZZ، ICAO:GMMZ) هو مطار كاين فمدينة وارزازات لمغريبية وكايسيرڤي جهة درعة تافيلالت. كيبعد لمطار على الصونطرڤيل ديال وارزازات بـ2 دلكيلوميتر. كيتعتابر رقم 11 فترتيب مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. كايقدر يهز 260. 000 مسافر. التجهيزات. لمطار فيه واحد لمحطة لجوية اللي تقدر تهز 260. 000 مسافر فلعام، وفيها 3. 200m² فلميساحة. لاحصائيات. لحركة دلمسافرين:
مطار الصويرة الدولي

مطار الصويرة الدولي اولا مطار الصويرة موݣادور (IATA:ESU، ICAO:GMMI) هو مطار كاين فمدينة الصويرة لمغريبية وكايسيرڤي جهة مراكش اسفي. كيبعد لمطار على الصونطرڤيل ديال الصويرة بـ16 كيلوميتر. كيتعتابر عاشر اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300. 000 مسافر. التجهيزات. لمحطة لجوية الجديدة تبنات فعام 2010 على مساحة 3. 000m² وكاتقدر تهز 300. 000 مسافر فلعام. وصلات لفاكتورة ديال هاد ليستيتمار لـ185 مليون درهم مغريبية. بجانب هاد لاشغال تبنات طرقان وپاركينݣات جداد. لاحصائيات. لحركة دلمسافرين:
مطار الحسيمة الدولي

مطار الحسيمة الدولي اولا مطار الحسيمة الشريف لادريسي (IATA:AHU، ICAO:GMTA ) هو مطار كاين فمدينة الحسيمة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال الحسيمة بـ17 كيلوميتر. كيتعتابر رقم 12 فترتيب مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300. 000 مسافر. التجهيزات. فعام 2010 دشن لماليك محمد السادس واحد لمحطة جوية جديدة فلمطار. هاد لمحطة فيها 4. 000m² وبسبابها ولا لمطار كايهز 300. 000 مسافر فلعام. لفاكتورة باش تصاوبات هاد لمحطة وصلات لـ 77 مليون درهم مغريبية. الشراجم ديال الزاج اللي دارو فيها كايخليو الضو ديال الشمش فلمرافيق ديال لمطار. فعام 2017، طلقات لخطوط لملكية لمغريبية خطوط جوية ما بين الحسيمة والدار البيضاء، ومابين الحسيمة وطنجة. لاحصائيات. لحركة دلمسافرين:
مطار الراشيدية الدولي

مطار الراشيدية مولاي علي الشريف الدولي (IATA:ERH، ICAO:GMFK) هو مطار كاين فمدينة الراشيدية لمغريبية وكايسيرڤي جهة درعة تافيلالت. كيبعد لمطار على الصونطرڤيل ديال الراشيدية بـ2 دكيلوميتر. كيتعتابر رقم 13 فترتيب اكبر مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، كايقدر يهز 300. 000 مسافر. التجهيزات. تبنات محطة جوية جديدة وبدات لخدمة ديالها فعام 2019 على ميساحة 3. 500m²، وتزاد ليها پاركينݣ فيه 375 بلاصة للطوموبيلات. تدارت لاشغال على الشانطي اللي كاتوصل للمطار بحيت تزاد فلوسع ديالها، وتفورصا السور اللي كان ضاير بلمطار وتزاد الضو اللي كايضوي پاركينݣ الطيارات. وصلات لفاكتورة ديال هادشي كامل لـ83 مليون درهم مغريبية. لاحصائيات. لحركة دلمسافرين:
مطار تطوان الدولي

مطار تطوان الدولي اولا مطار تطوان سانية الرمل (IATA:TTU، ICAO:GMTN) هو مطار كاين فمدينة تطوان لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال تطوان بـ4 دلكيلوميتر، وقريب من لوطوروت ديال تطوان - لفنيدق. كيتعتابر رقم 14 فتلرتيب اكبر لمطارات فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 50. 000 مسافر. التجهيزات. ميساحة لپاركينݣ ديال الطيارات واصلة حتال 11. 300m². لمحطة لجوية واصلة فميساحتها لـ1. 200m² وهي مصممة باش تهز 50. 000 مسافر فلعام. لاحصائيات. لحركة دلمسافرين:
مطار بني ملال الدولي

مطار بني ملال الدولي (IATA:BEM، ICAO:GMMD) هو مطار كاين فمدينة بني ملال لمغريبية وكايسيرڤي جهة بني ملال خنيفرة. كيبعد لمطار على الصونطرڤيل ديال بني ملال بـ10 كيلوميتر، وقريب من لوطوروت ديال الدار البيضاء - بني ملال. كايمشيو بزاف ديال الرحلات فالداخل وحتى فلخارج من هاد لمطار اللي عرف تدهور كبير بزاف من ناحية لارقام اللي بدات كاطيح حتى وصلات لقريب من 800 مسافر صافي فعام 2019. تفتاتح لمطار فـ2014 من مورا ماكان مطار ديال لپاراشيتاج وكايقدر يهز حتال 150. 000 مسافر فلعام. التجهيزات. لمحطة لجوية ديال هاد لمطار كاتهز 150. 000 مسافر فلعام وفيها تكنولوجيا مطورة، ومصمم باش ݣاع لميساحة ديالو تكون مستغلة من شي مرفيق. هاد لمحطة فيها بهو كبير عمومي وبلاصة ديال لمغادرة فيها لجماريك وصالة ديال الضيوف لكبار. لاحصائيات. حركة المسافرين:
معمر زين العاشقين

معمر زين العاشقين قاري و حافظ د لقران.
ليونيسكو

منضمة د لامم لمتحدة د تّعليم ؤ تّقافة (ليونيسكو) هيّا وكالة متخصصة ديال لامم لمتحدة ؤ لي كاتهدف ل تعزيز سّلام لعالمي ؤ لامن من خيلال تّعاون دّولي ف تّعليم ؤ لعولوم ؤ تّقافة. داخلين فيها 193 دول اعضاء ؤ 11 عضو منتاسب، ؤ حتا شوراكا ف لقطاع لماشي حكومي ؤ لحكومي ؤ دّولي ؤ لقطاع لخاص. سّييج د ليونيسكو كاين ف پاري ف فرانسا، وعندها 53 بيرو ميداني اقليمي و199 لجنة وطنية لي كاتسهّل ليها لولاية ديالها لعالمية.
قصر أيت بن حدو

قصر ايت بن حدو ولا قصبة ايت بن حدو هو ݣصر و موقع اركيولوجي كاين ف جماعة ايت زينب، اقليم وارزازات ف لمغريب. هاد لݣصر هو من اهم لمعاليم التاريخية و التقافية د اقليم وارزازات و هو مصنّف ف لّيستا د تراث لعالمي د ليونيسكو من 1987. لݣصر د ايت بن حدو ميتال ديال لهندسة لمعمارية التقليدية ف لمجال لقبل صحراوي، ب حيت هو تجمّع ديال بنايات كاتّستغل ب شكل جماعي و دايرين بيها تحصينات دفاعية. تاريخ. واخّا لݣصر، ب شّكل ديالو لحالي غادي يكون ف لغالب تّبنا ف لقرن 17، لبلاصة لّي كاين فيها كانت من لقديم فيها نشاط بشري، بحيت كانت من اهم لحطّات ديال لݣافلات التّيجارية لّي كاتربط بين مرّاكش و بلاد السودان و لّي كانت كاتدوز على واد درعة و التيزي د تلويت. لموقع. لݣصر د ايت بن حدّو جا ف لوطيات لجنوبيين د جّبال د لاطلس لكبير. لهندسة لمعمارية. بحال اي ݣصر مغريبي د لمنطقة د درعة تافيلالت، ايت حدّو مكوّن من مجموعة د دّيور لمبنية ب الطّين و مزاحمة بيناتها و لّي لعلو ديالها غادي كايكبر من برّا ل لمركز ديال لݣصر، باش تعطيه شكل ديال كدية ولا جبل صغير. هاد لهندسة عندها دور دفاعي. لݣصر محمي ب سوار عاليين فيهوم بروج ف رّكاني ديالهوم. لݣصر فيه مرافق مشروكة بحال الجّامع، ساحة، رحبة ديال الزّرع، فندق و مخزن د زّرع (اݣودار) ف وسط الدّوار و لّي هو اعلى بناية ف لݣصر. فيه جوج روضات، وحدة ل لمسلمين و تّانية د ليهود. لݣصر د ايت بن حدو فيه ضريح ديال السيد سيدي علي اوعامر. لحضور التقافي. ݣصر ايت بن حدو تخدّم ف بزّاف د لمرّات ستوديو سينيمائي طبيعي ل عدد كبير من لاعمال السّينيمائية و التّلفزيونية لعالمية. لهتيمام د السينيمائيين ب لموقع بدا من عوام 1940:
تيزي

تيزي (تمازيغت: ⵜⵉⵣⵉ)، ف طّوپوݣرافيا و لجغرافيا، هو بلاصة جغرافية عندها شكل داير بحال السّرج د لعود كاتكون بين جوج جبال و يمكن تخدّم طريق.
ليستا د معاليم الترات لعالمي ف لمغريب

اللّيستا د معاليم التراث العالمي هي ليستا كاتجمّع لبلايص و لمعاليم لّي قرّرات لجنة التراث العالمي د ليونيسكو تعتابرهوم تراث انساتي عالمي. لّيستا د معاليم الترات لعالمي ف لمغريب. لمغريب فيه 9 ديال المواقع اللي معترف بيها عند منظمة اليونيسكو ديال التراث العالمي فالتصنيف الثقافي. اللول كان فعام 1981 و لخر كان عام 2012. لمواقع مرتبة بحال هكدا: لّيستا اللي رشحها لمغريب تكون معاليم الترات لعالمي. كاين مواقع اخرى اللي حطها لمغريب فلائحة رمزية اللي كترشحها تكون معترف بها من اليونيسكو و اللي هي:
جامع

الجّامع ولا لمسجيد (بلامازيغية: ⵜⵉⵎⵣⴳⵉⴷⴰ، تيمزڭيدا) هو سميّت لبلاصة د لعبادة رّئيسية عند لمسلمين. الجّامع عندو قيمة كبيرة عند لمسلمين ماشي غير ف لعبادة: من لقديم، كان عندو دور مهم ف لحياة السياسية والثقافية والعلمية وحتّا لعسكرية ديال الدّول لمسلمة. اول جامع تّبنا ف التاريخ كان هو مسجيد قباء ف لمدينة لمنورة، لّي كان بناه الرسول محمد من بعد مّا هاجر من مكّة. اكبر جامع ف لعالم من حيت الطّاقة الاستيعابية هو المسجد الحرام ف مكّة، لّي يمكن يصلّيو فيه كتر من 2 د لميون د النّاس. الجّوامع ف لمغريب. اول جامع تّبنا ف لمغريب كان بناه عقبة بن نافع لفهري ف جوايه عام 681 م، ف لمنطقة د ترغة ف بني زيات، و هو بعيد على تطوان ب 60 كلم. كاينين تلاتة ديال نّواع ف لمغريب، على حساب التعريف د وزارة لاوقاف لمغريبية: